Gravlev Kirke kan fra i dag af ringe med nye toner, kirken får nemlig en ny klokke i tårnet.

Den nye klokke der skal ringe fra Gravlev Kirke, ankommer i dag klokken 10.30. Klokken er doneret af midler fra Mærsk, og er fremstillet i Frankrig. Klokken blev i første omgang returneret, fordi den ikke lød, som den skulle, men nu skulle den være klar til at spille sød musik for byens borgere. Klokken er en del af en gennemgribende restaurering af kirkens tårn, hvor blandt andet bådebyggere i flere uger har formet nyt ege-tømmer til tårnets tagkonstruktion.